 Makamu wa Rais Samia Suluhu amezindua Tamasha la Urithi jijini Dodoma ambalo litakuwa likiadhimishwa kila mwaka.Moja ya malengo makuu ya tamasha hili limetajwa kuwa pamoja na kuendeleza, kuimarisha na kutangaza alama na tunu za taifa ili kudumisha umoja na uzalendo wa taifa.Kwenye uzinduzi huo Makamu wa Rais ameeleza kuwa kuzinduliwa kwa tamasha hili kutasaidia kuongeza idadi ya watalii nchini, na kuimarisha sekta ya utalii na ukarimu nchini, na hivyo kuchangia katika pato la taifa.Hatahivyo amewaagiza wakuu wa mkoa wote nchini kutenga bajeti na kuhakikisha 'Urithi Festival' inaadhimishwa katika mikoa yote Tanzania kila mwezi Septemba kuanzia mwakani.“Naielekeza Wizara ya Maliasili na Utalii kutenga eneo ambapo Urithi Festival itaadhimishwa kitaifa kila mwaka, eneo ambalo miundombinu mahususi itajengwa,” aliongeza.